ועדת החוקה, חוק ומשפט, כנסת 25, פרוטוקול מספר 77, 2023-05-08 00:00

שמחה רוטמן: צוהריים טובים, אנחנו בישיבה בנוגע להסתייגויות ולהצבעות בעניין פרק י"א (הפחתת רגולציה), על סעיפים 45-44 (ירושה) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

שמחה רוטמן:  הוגשו הסתייגויות על ידי סיעות חד"ש-תע"ל, העבודה, המחנה הממלכתי, יש עתיד וישראל ביתנו

קריאה: המחנה הממלכתי לא הגישו

שמחה רוטמן: לא הגישו, מצוין, אין בעיה

ניצן רוזנברג: מבחינתנו העבודה, רע"מ, יש עתיד, חד"ש-תע"ל

שמחה רוטמן: ורע"מ גם, בסדר גמור

שמחה רוטמן:      נצביע עליהם בהתאם לסיכום עם חברי האופוזיציה

שמחה רוטמן:  נעשה הנמקה מרוכזת ככל שתרצו ונצביע עליהם כרצונכם

גלעד קריב: על חמש ההסתייגויות שלנו

גלעד קריב:  אני לא יכול לדבר בשם האופוזיציה

שמחה רוטמן: בסדר גמור

שמחה רוטמן:  האחרים לא פה, אבל אם הם יגיעו, אנחנו ניתן להם אם הם ירצו להגיד כמה מילים

גלעד קריב: אנחנו נצביע אחד-אחד

שמחה רוטמן: בסדר גמור, אין בעיה

שמחה רוטמן:      חבר הכנסת גלעד קריב, אתה מעוניין לנמק במרוכז ונעבור?     

גלעד קריב: לא, לא

שמחה רוטמן: אתה רוצה לנמק אחד-אחד?     

גלעד קריב: כן

גלעד קריב:  אין הרבה הסתייגויות

שמחה רוטמן: בשמחה

גלעד קריב: אדוני היושב-ראש, ראשית אתייחס לגופם של דברים

גלעד קריב:  עסקנו לא מעט בהסדר המוצע כאן וההסדר המוצע כאן לא מקובל עלינו

גלעד קריב:  הוא לא מקובל עלינו מכיוון שהוא מתקף ומחזק מגמה לא ראויה של האפוטרופוס הכללי ושל הממשלה בכלל, לסגת מהמעורבות שלה בסיוע לאזרחים ברגעים מורכבים של חייהם

גלעד קריב:  ונקודת המוצא שמכיוון שהמצב הנוכחי גרוע, והאפוטרופוס הכללי מכוח פטורים שהוא קיבל משרי משפטים בעבר, אז זה בסדר שנעשה אותו גרוע יותר – ההתייחסות הזאת מוזרה בעייננו

גלעד קריב:  בוודאי שלא צריך לאשר את החלק הזה של חוק ההסדרים, ויתרה מכך, צריך לפתוח דיון רציני על שורת הפטורים שניתנה על ידי שרי המשפטים

גלעד קריב:       הסיטואציה של מינוי מנהל עזבון היא סיטואציה נדירה: 5% מכלל מקרי ההורשה

גלעד קריב:  ניתן היה בהחלט לדייק יותר ולבוא ולומר: כשמנהל העיזבון ממונה בהסכמת כל היורשים – זו סיטואציה שאפשר להחיל בה פיקוח נמוך

גלעד קריב:  גם כאשר המוריש הוא זה שציווה על מינוי מנהל העיזבון בצוואה, אפשר להסתפק בשיקול הדעת הכללי שניתן לבית המשפט וליכולת של האפוטרופוס לייעץ

גלעד קריב:  אבל בכל יתר המקרים שבהם מצא בית המשפט שצריך למנות מנהל עיזבון, מן הראוי היה להחמיר את הפיקוח ואת הליווי של האפוטרופוס הכללי

גלעד קריב:  ולכן אנחנו מתנגדים לגופם של דברים

גלעד קריב:  בהנמקה הבאה אתייחס לקשר בין זה לבין המגמות הכלליות בתקציב

שמחה רוטמן: בסדר גמור

שמחה רוטמן:  אנחנו מצביעים על הסתייגות מס' 1

שמחה רוטמן:  מי בעד הסתייגות מס' 1 של קבוצת העבודה, ירים את ידו? מי נגד?      

איל קופמן: ארבעה

שמחה רוטמן: מי נמנע? אין נמנעים

שמחה רוטמן: לא אושר

שמחה רוטמן: ההסתייגות נפלה

גלעד קריב: רוויזיה

שמחה רוטמן: רוויזיה בבקשה

גלעד קריב: אמשיך עם האמירה הזו

גלעד קריב:  אנחנו במקום לשבת כאן ולשמוע כיצד האפוטרופוס הכללי מבין את תפקידו לעומק, ומבין שגם בסיטואציות שקשורות באמת בענייניהם של אזרחים עם מוגבלויות ואזרחים שאין ביכולתם לדאוג לענייניהם, הוא צריך ללוות את אותם האזרחים

גלעד קריב:  אבל האפוטרופוס הכללי צריך לעמוד לצדם של האזרחים גם כאשר ישנו רגע מורכב של מעבר בחייהם

גלעד קריב:  זו התפיסה של מדינת ישראל מעת הקמתה, זו התפיסה שמונחת בבסיס התפקוד של המוסד לביטוח לאומי

גלעד קריב:  זו התפיסה שנמצאת בבסיס רשת הביטחון הסוציאלי במובנה הרחב

גלעד קריב:  זו התפיסה של בתי המשפט לענייני משפחה

גלעד קריב:       ואני מוטרד מאוד, מוטרד מאוד מהעמדה של הדרג המקצועי של האפוטרופוס הכללי שמשיקולי יעילות שבסופו של דבר החיסכון של משאבי זמן ומשאבי כסף בעניין הזה הם באמת בטלים בשישים

גלעד קריב:  ושמטעמים של חיסכון כל כך קטן, בא האפוטרופוס הכללי, הדרג המקצועי, ובעצם בא ואומר: אני מעוניין להסיר מעלי שכבת הגנה שאני מספק לאזרחים

גלעד קריב:  תכף נדבר על הכוונות של הדרג הפוליטי

גלעד קריב:  אבל אני חייב לומר, יש לי הרבה הערכה לאפוטרופוס הכללי ולצוותו, פה בעיני הם העידו על עצמם שהם פועלים מתוך גישה מצמצמת מאוד לגבי האחריות שלהם לאזרחי המדינה

גלעד קריב:  ובעיני הדרג המקצועי עושה פה טעות אסטרטגית לגבי מקומו של האפוטרופוס הכללי בתוך רשת הביטחון הסוציאלי של מדינת ישראל

טלי גוטליב: איך? אבל הוא - - -     

שמחה רוטמן: בסדר, בסדר

טלי גוטליב: סליחה

שמחה רוטמן: תני לו לומר את אשר על לבו

שמחה רוטמן:  זו עמדה עקרונית שהוא הביע אותה כבר בעבר

גלעד קריב: - - - אתם מסכימים פה

שמחה רוטמן: האמת היא שהסתייגות מס' 2, אני מתלבט אם לא לקבל אותה ככתבה וכלשונה

שמחה רוטמן:  היא ממש משנה באופן מהותי את החוק

שמחה רוטמן:  אולי אפילו בגדר נושא - - - סתם

גלעד קריב: תציג נושא חדש

שמחה רוטמן: לא, כמובן, במקום לפי אלא כאמור

שמחה רוטמן:       מי בעד הסתייגות מס' 2 ירים את ידו? מי נגד? עוד טלי

איל קופמן: ארבעה

שמחה רוטמן: מי נמנע?               

שמחה רוטמן: לא אושר

שמחה רוטמן: ההסתייגות נדחתה

שמחה רוטמן:  בבקשה חבר הכנסת קריב

גלעד קריב: אחרי שאמרתי את הדברים שאמרתי מתוך הרבה כבוד לדרג המקצועי של האפוטרופוס הכללי ולדרג המקצועי של משרד המשפטים, אני עובר להתייחסות למגמות שמשתקפות בחוק ההסדרים ובתקציב לגבי תפיסת העולם של הדרג הנבחר

גלעד קריב:  וכאן אני מניח שאני וחברת הכנסת גוטליב ויתר חברי הקואליציה שנמצאים כאן פחות נסכים

גלעד קריב:       התקציב שמונח על שולחנה של הכנסת וחוק ההסדרים שמוצמד לאותו תקציב, מבטא תפיסה כלכלית-חברתית לא מפתיעה כשהיא מגיעה מצד ימין שמרני כדוגמת מפלגתו של יושב-ראש הוועדה, אבל היא בהחלט מצערת כשהיא מגיעה גם מכיוון הליכוד וגם המפלגות החרדיות אולי אפשר לומר, וזו תפיסת עולם של צמצום האחריות של המדינה כלפי אזרחיה וכלפי תושביה

גלעד קריב:  ואפשר להתווכח על הקצאות הכספים הקואליציוניות, עוד נעשה את זה ונעשה הרבה, כי באמת זאת רשימה שבעיני, באמת, מבישה

גלעד קריב:  מבישה

גלעד קריב:  לא הייתה כדוגמתה – לא בהיקפים ולא בסקטוריאליות שלה

גלעד קריב:  ואני לא מדבר פה מפוזיציה טהרנית, כל ממשלה יש לה מגזרים שהיא מבקשת לקדם את העניינים שלהם, אבל סיפור כל כך סקטוריאלי בהיקפים כל כך גדולים, באמת הכנסת הזאת לא ראתה כבר הרבה מאוד תקציבים

גלעד קריב:       אבל מעבר לעניינים האלה שעוד נדבר בהם במליאה, אני באמת שואל את עצמי, איפה בחוק ההסדרים ובתקציב ישנו אותו מהלך או מהלך אחד מרכזי של הממשלה שבו היא אומרת: הנה, בעניין הזה אנחנו מממשים את האחריות שלנו לאזרחים ובמיוחד לאזרחים המוחלשים

שמחה רוטמן: אתה לא תומך בחינוך ילדים מגיל אפס עד שלוש?     

גלעד קריב: אתה יודע, מכיוון שדיברנו בכך, עד כמה המהלך שהתנעתם בנושא אפס עד שלוש הוא מהלך באמת חסר

גלעד קריב:  אני לא אומר את זה כהתנצחות פוליטית

גלעד קריב:  כל מה שנעשה - -     

שמחה רוטמן: אולי נעשה את זה אחרי ארבע

גלעד קריב: - - בנושא חינוך אפס עד שלוש, זה הרחבת תוכנית נקודות הזכות שבממשלה הקודמת הוקצתה להורים לילדים בגיל שש עד 12, ואתם עכשיו מרחיבים אותה

גלעד קריב:  כל יתר הדברים הם דברים מינוריים, אין פה בשורה אמתית

גלעד קריב:  פספוס גדול של הזדמנות

גלעד קריב:  באמת, אני מברך על נקודות הזכות, אבל מי שטוען שיש כאן מהלך דרמטי בתחום של חינוך חינם אפס עד שלוש ובניית התשתיות – כנראה לא מכיר את תחום החינוך

גלעד קריב:  צר לי

גלעד קריב:  יש פה הטבת מס ותו לא

שמחה רוטמן: טוב

שמחה רוטמן:  מי בעד הסתייגות מס' 3 של קבוצת העבודה ירים את ידו? אתה לא בעד ההסתייגות שלך?     

גלעד קריב: בעד

שמחה רוטמן: מי נגד?     

איל קופמן: ארבעה

איל קופמן: לא אושר

שמחה רוטמן: נמנע אין

שמחה רוטמן:  ההסתייגות נדחתה

גלעד קריב: אני מגיש רוויזיה

שמחה רוטמן: רוויזיה, בסדר גמור

שמחה רוטמן:      אתה רוצה לנמק?     

גלעד קריב: כן

שמחה רוטמן: כעת נמק לנו את ארבע וחמש ביחד?     

גלעד קריב: לא

שמחה רוטמן: אתן לך יחסית יותר זמן

גלעד קריב: לא, תעזוב

גלעד קריב:  אין פה 400 הסתייגויות

שמחה רוטמן: לא, אין 400, יש את הדיון הבא שאנחנו רוצים, ואנחנו כן צריכים להצביע בסופו של דבר גם על נוסח חוק, והרוויזיה קצת מעכבת

שמחה רוטמן:  על זה נדבר אחר כך

גלעד קריב: הכול בסדר

גלעד קריב:      תראו, אני מחזיק בידי את הטיוטה שפורסמה בתקשורת של החלטת הממשלה שתובא ביום ראשון

גלעד קריב:  ואני חוזר לנקודה שדיברתי עליה עכשיו: סדר העדיפויות של הממשלה הנוכחית

גלעד קריב:  מתוך 12 מיליארד ש"ח של כספים קואליציוניים לשנה וחצי, 12 מיליארד ש"ח ל-2023, 2024, מדובר בסעיף 2 על תוכנית לקידום הבריאות הלאומית, חיזוק מערכת הבריאות הציבורית והשירות לאזרח שתכלול: תוספות טכנולוגיות לסל הבריאות; חיזוק מערך האשפוז; עיבוי מטה משרד הבריאות, הרחבת כוח האדם הרפואי; תוכניות לאומיות בתחום הבריאות

גלעד קריב:  מה מקצים מתוך 12 מיליארד ש"ח? 675,000,000 ש"ח בכל אחת מהשנים

גלעד קריב:  אלה המספרים שלכם

גלעד קריב:  מדפדפים הלאה ועוברים לתקציב הישיבות

גלעד קריב:  ואני כדרך אגב שייך לאלה שחושבים שמדינת ישראל צריכה לתמוך בישיבות כמו שהיא צריכה לתמוך בתיאטראות וכמו שהיא תומכת באוניברסיטאות

גלעד קריב:  אני לא בעד חיסול תקציב התמיכה

גלעד קריב:  לא בעד כיסוי תקציב - - -     

טלי גוטליב: חשוב כערך

גלעד קריב: נכון

גלעד קריב:  כמו שתרבות זה ערך ולימוד תורה זה ערך

גלעד קריב:  ואני בכלל מכבד את הבחירות התרבותיות והדתיות של הזולת, גם אם אני לא רואה בזה כערך

גלעד קריב:  האזרח שניצב לצדי הוא כן רואה את זה כערך, והצרכים שלי ראויים למענה והצרכים שלו

גלעד קריב:  אבל כשרואים שבתקציב 2023 ותקציב 2024, למעלה ממכפילים את תקציב הישיבות, למעלה מהכפלה של תקציב הישיבות; ואני שואל אתכם, איזה תקציב חברתי במדינת ישראל שהוא לא סקטוריאלי, שהוא תומך בכל האוכלוסייה או שהוא מוכוון לאוכלוסיות מוחלשות סוציו-אקונומית, הוכפל בתקציב שלכם? אני רואה מה אתם עושים עם 12 מיליארד ש"ח

גלעד קריב:  הייתם באים ואומרים: אנחנו מוסיפים 200,000,000 ש"ח לתקציב הישיבות כי יש פה גידול במספר התלמידים, כי רוצים לסייע להם להיחלץ ממשבר הפילנתרופיה בעקבות הקורונה

גלעד קריב:  נתווכח

גלעד קריב:  אבל 200,000,000 ש"ח

גלעד קריב:  אבל כשאתם לחיזוק מערכת הבריאות, 670,000,000 ש"ח ופי שתיים מזה לחיזוק תקציב הישיבות שגם עכשיו הוא 900,000,000 ש"ח –  נפלתם על הראש?      אתם יודעים, הייתי חבר קואליציה בתקציב אחד דו-שנתי

גלעד קריב:  אתם יודעים איזה מריבות היו בתוך הקואליציה לקראת העברת התקציב? איפה אתם? הרי לכל אחד מכם יש כוח אדיר ביד, בסדר? לא צריך לעשות את השביתה האיטלקית שבן גביר וחבריו עושים, ביטלו את כל הישיבות בוועדה לביטחון לאומי בשבוע של גל רציחות שכל בוקר מתעוררים לדם ברחובות, וצביקה פוגל מבטל את הישיבות

גלעד קריב:  לא מספיק שהם לא מצביעים, משביתים את הוועדה לביטחון לאומי, כי יש ריב בין בן גביר לבין נתניהו

גלעד קריב:  פשוט טירלול הדעת

גלעד קריב:  הפקרות

גלעד קריב:  פגיעה בביטחון האישי של כל אחד מאיתנו

גלעד קריב:  אבל חבריי לליכוד, הרי אני לא, יש לנו ויכוחים גדולים, אבל אני יודע שחלק גדול מכם אנשים עם סדר יום חברתי

גלעד קריב:  איך אתם מאפשרים לכזאת טיוטת הצעת מחליטים לצאת? אתם לא חושבים שצריך להילחם על תקציב מערכת הבריאות? אתם יודעים שאתם מעבירים פה תקציב שאין בו שום בשורה ל-1

גלעד קריב: 2 מיליון גמלאים במדינת ישראל? מה, אין אזרחים ותיקים שמצביעים ליכוד? הם לא האלה ששלחו אתכם בפריימריז? לא אכפת לכם מאזרחים ותיקים שלא גומרים את החודש וחיים אמנם ממשכורת, אבל לא נתתם להם נקודת זכות אחת? קחו כסף מהכסף ליהודה ושומרון

גלעד קריב:  קחו קצת מהכסף לישיבות

גלעד קריב:  קצת

גלעד קריב:  הקמתם פה בהצעה הזאת ארבע רשויות לזהות יהודית-אורתודוקסית כמובן

גלעד קריב:  קחו קצת, קצת

גלעד קריב:  200,000,000 ש"ח תתנו לאזרחים גמלאים

גלעד קריב:  אולי תתנו להם נקודת זכות? אולי תשפרו את ההנחות שהם מקבלים בדברים, שלא יקבלו 10% הנחה בחשמל אלא 20%?     

שמחה רוטמן: גלעד

שמחה רוטמן:  תודה

גלעד קריב: אתם פשוט, חבר'ה, תקשיבו, אני מתבייש בשבילכם

שמחה רוטמן: הסתייגות מס' 4 של מפלגת העבודה, שהוא הגיש כמובן לטובת השר אמסלם

שמחה רוטמן:  אני רוצה לשבח אותו על כך

גלעד קריב: נכון

גלעד קריב:  לא, אני אסביר לך למה

שמחה רוטמן: לא, לא, תסביר לי ב-5

שמחה רוטמן:  לא, לא - - -     

גלעד קריב: ראיתי את רשימת הסמכויות שלו, הוא מובטל

שמחה רוטמן: תסביר לי ב-5

שמחה רוטמן:  אין שום בעיה

גלעד קריב: יריב לוין לא נותן לו כלום

שמחה רוטמן: מי בעד השר אמסלם, ירים את ידו

גלעד קריב: אני בעד השר אמסלם

שמחה רוטמן: כל הכבוד

שמחה רוטמן:      מי נגד ההסתייגות ירים את ידו? שלושה

גלעד קריב: לא יודע, אולי צריך לעשות חגיגת מימונה ליד הבית של יריב לוין

גלעד קריב: לא אושר

שמחה רוטמן: מי נמנע? אין נמנעים

שמחה רוטמן:  ההסתייגות נפלה

שמחה רוטמן:  גלעד, בבקשה הסתייגות מס' 5

גלעד קריב: טוב

גלעד קריב:  אז למרות שאתה מפתה אותי להיכנס לסיפור - -      

שמחה רוטמן: חלילה וחס

גלעד קריב: - - מה עשיתם עם השר אמסלם

שמחה רוטמן: הייתי אומר שאני יותר מוציא שם רע מאשר מפתה

גלעד קריב: לפחות אותי אתה לא מפתה, בוא נאמר כך, לא אתה ולא דעותייך

גלעד קריב:      עם כל בדיחות הדעת, אני באמת אומר לכם חברים, תראו, לא הגיעו דברים גדולים הפעם לוועדת חוקה בחוק ההסדרים

גלעד קריב:  בכלל, חוק ההסדרים שלכם - - -     

שמחה רוטמן: למדו לקח ממה שקרה פעם קודמת שהביאו דברים לוועדת חוקה ומה יצא מהם

גלעד קריב: יצא מהם טוב מאוד

גלעד קריב:  כי יצא מהם באמת תפיסה מאוזנת שבה המדינה לא מפקירה את אזרחיה

גלעד קריב:  עכשיו ועדת חוקה לא הביאו אליה דברים גדולים

גלעד קריב:  אבל עדיין גם חסרי ועדת החוקה מהקואליציה יש להם אחריות קולקטיבית

גלעד קריב:  ותסתכלו מה קורה, מה קורה בוועדת הכספים

גלעד קריב:  ואני באמת אומר לכם, אנחנו בשבוע הקרוב, תראו, בצדק, בצדק ביממה האחרונה, גם כלי התקשורת וגם ארגונים חברתיים וגם גורמים בבית הזה, אנחנו מדברים על מה מסתתר מאחורי 12 מיליארד השקלים של הדיווידנדים הקואליציוניים

גלעד קריב:  שבאמת, אני חוזר ואומר, תשוו את זה לשנים קודמות, כולל ממשלות נתניהו הקודמות

גלעד קריב:  רשימה כזאת סקטוריאלית וחד-ממדית לא ראינו כבר הרבה שנים, כולל בממשלות נתניהו

גלעד קריב:  תמיד היה שם אמירה, חלק מהכספים הקואליציוניים הולכים לא למטרות מגזריות

גלעד קריב:  זה לא נמצא

גלעד קריב:  אבל תעזבו את זה, אנחנו לא נדבר בשבוע הקרוב רק על מה שיש ברשימה הזו

גלעד קריב:  אנחנו נדבר גם על מה שאין

גלעד קריב:  והזכרתי את הגמלאים, ואני יכול לדבר על מה שקורה בשוק העבודה עם תאונות העבודה ובטיחות בדרכים

גלעד קריב:  איזה בשורה לעזאזל אתם מביאים למדינת ישראל ולחברה הישראלית בתקציב הזה, חוץ מהבשורה של הסיפוח דה-פאקטו של הטבות מגזריות למגזר אחד ובכל יתר הדברים - - -     

ארז מלול: למגזר המוחלש, לחברות החלשות זה גם מגזר

גלעד קריב: לא

גלעד קריב:  אם הייתם נותנים לאוכלוסיות המוחלשות, אז היינו - - -     

שמחה רוטמן: תנמק אתה את ההסתייגויות שלך, ארז

גלעד קריב: ארז, אתה יודע, חבר הכנסת מלול – בכוונה - - -     

ארז מלול: במקרה עברתי

גלעד קריב: חבר הכנסת מלול, למרות שיש לי למשל ביקורת שתווי המזון מחולקים דרך משרד הפנים ולא הרווחה ועל פי קריטריון של ארנונה ולא קריטריון של הכנסה, יש לי הרבה ביקורת

גלעד קריב:  לא שמעת אותי בשער בת רבים מדבר על זה

גלעד קריב:  אבל, בסופו של יום, בוא, אני רואה בהצעה שלכם כמה כסף אתם מקצים לביטחון תזונתי לכל אזרחי ישראל, וכמה כסף אתם מקצים לטיפוח הזהות היהודית בשבעה משרדים שונים

שמחה רוטמן: מי אמר את זה?     

גלעד קריב: כי כל זרם וכל פלג וכל צ'ופצ'יק וכל סוג של כיפה צריך את מנהלת זהות יהודית משלו

גלעד קריב:  אז זה מקבל 0

גלעד קריב: 5 מיליארד שקל, וזאת מקבלת 250,000,000 שקל, ולזה נותנים רק 70,000,000 שקל

גלעד קריב:  כמו שכל חסידות רוצה הדלקה במירון, כל זרם רוצה מנהלת לזהות יהודית

גלעד קריב:  רק שביחד זה מצטבר ל-2 מיליארד ש"ח

גלעד קריב:  אז אין כסף לגמלאים ואין כסף לטפל בענייני בטיחות בעבודה

גלעד קריב:  אני מדבר על תחומי אחריות של המשרדים שלכם

גלעד קריב:  וכל התוספת לבריאות, מה שיהיה לשר ארבל לתת בפריפריה בבתי החולים זה כלום

גלעד קריב:  תסתכלו על המספרים

גלעד קריב:  בסוף המספרים לא משקרים, נכון? אז תסתכלו על המספרים ותבינו מה סדרי העדיפויות שלכם

שמחה רוטמן: תודה רבה, חבר הכנסת קריב

שמחה רוטמן:  הסתייגות מס' 5 של מפלגת העבודה, מי בעד? מי נגד?     

איל קופמן: חמישה

שמחה רוטמן: מי נמנע?     

שמחה רוטמן: לא אושר

שמחה רוטמן: אין נמנעים

שמחה רוטמן:  ההסתייגות נפלה

גלעד קריב: רוויזיה

שמחה רוטמן: רוויזיה

שמחה רוטמן:  אנחנו נעבור להסתייגויות - - - עוד לא, אנחנו צריכים להצביע על החוק

שמחה רוטמן:  אנחנו נצביע במרוכז על ההסתייגויות של קבוצת ישראל ביתנו, רע"מ וחד"ש-תע"ל

ניצן רוזנברג: ויש עתיד

שמחה רוטמן: ויש עתיד פה

שמחה רוטמן:  אז אם ירצו, אני בכל זאת אתן להם משפט לנמק את כולם

גלעד קריב: למה במשפט? אולי הם רוצים לנמק

שמחה רוטמן: כי הגענו איתם לסיכומים

שמחה רוטמן:  נו, גלעד

גלעד קריב: הגעת לסיכום?     

שמחה רוטמן: כן

שמחה רוטמן:  הגענו לסיכום

שמחה רוטמן:  זה בסך הכול מוסכם

גלעד קריב: אני לא מתערב בסיכומים עם יש עתיד

שמחה רוטמן: בסדר

שמחה רוטמן:  אפשר לעשות הצבעה

שמחה רוטמן:  יש עתיד, אתה תרצה להגיד כמה מילים? לא

שמחה רוטמן:  אז אנחנו נצביע על כל ההסתייגויות של הסיעות האחרות

חנוך דב מילביצקי: אדוני היושב-ראש, אני מוכרח להגיב

חנוך דב מילביצקי:  למרות שאני לחלוטין - - -     

שמחה רוטמן: במרוכז

חנוך דב מילביצקי: לא, לא, אני חייב להגיב

שמחה רוטמן: מי בעד? לא, לא עכשיו חנוך

חנוך דב מילביצקי: אתה תיתן דקה להגיב

שמחה רוטמן: אתן לך אחר כך

חנוך דב מילביצקי: לא, אתה תיתן לי דקה להגיד עכשיו

שמחה רוטמן: לא, חנוך, מה?     

חנוך דב מילביצקי: תיתן דקה להגיד

שמחה רוטמן: אבל למה?     

חנוך דב מילביצקי: כי אני רוצה עכשיו להגיד

חנוך דב מילביצקי:      אני יושב פה יפה במשך זמן ואני רוצה דקה להגיד

שמחה רוטמן: אבל חנוך לא עכשיו, בבקשה

שמחה רוטמן:  לא כרגע, נו

שמחה רוטמן:  בבקשה, שנייה

גלעד קריב: כבר התברכנו בהצהרות פתיחה בבוקר

שמחה רוטמן: חנוך, אני באמצע הצבעה, מעלה את זה להצבעה

שמחה רוטמן:  מי בעד ההסתייגויות ירים את ידו של כלל הקבוצות? מי נגד? מי נמנע?             

שמחה רוטמן: לא אושר

שמחה רוטמן: ההסתייגויות נפלו

שמחה רוטמן:  רוויזיה על הכול

שמחה רוטמן:  אתה רוצה בכל זאת את הרוויזיה? אתה רוצה לעשות את הרוויזיות ואז נקבע בעוד חצי שעה

שמחה רוטמן:  לא נצביע עכשיו?     

גלעד קריב: חוקים שאני מתנגד אליהם

שמחה רוטמן: אין שום בעיה

גלעד קריב: רק עם הסכמות

שמחה רוטמן: בסדר גמור

שמחה רוטמן:  אנחנו נעשה במהלך הישיבה הבאה, בשעה 13:15, אנחנו נתכנס להצבעה תוך כדי הישיבה על הרוויזיות ועל ההסתייגויות על הכול ועל הצבעה על נוסח החוק

שמחה רוטמן:       חנוך, בבקשה

חנוך דב מילביצקי: לא, אין צורך

ארז מלול: נו חנוך, אני רוצה לשמוע אותך

שמחה רוטמן: לא, באמצע הצבעה לא עוצרים לדבר

גלעד קריב: חנוך, אל תיעלב

חנוך דב מילביצקי: הכול בסדר

שמחה רוטמן: בסדר גמור

שמחה רוטמן:  אנחנו נצא לכמה דקות הפסקה ונודיע על תחילת הישיבה

שמחה רוטמן:  נחזור להתכנס פה ב-12:50

שמחה רוטמן:  אנחנו יוצאים להפסקה של הישיבה הזאת, כי אנחנו נחדש את הרוויזיה

שמחה רוטמן:  תודה רבה

שמחה רוטמן: אנחנו עושים עצירה מתודית קצרה לטובת ההצבעה על הירושה, על הרוויזיות, אין הסתייגויות, כולם

שמחה רוטמן:  את הרוויזיות על ההסתייגויות והצבעה על החוק עצמו

שמחה רוטמן:      נצביע על כל הרוויזיות במאוחד בהצבעה אחת

גלעד קריב: אבקש לנמק

שמחה רוטמן: אז תנמק בבקשה

שמחה רוטמן:  רק אם אתה יכול - - -     

גלעד קריב: יהיה קצר מאוד

גלעד קריב:      מכיוון שהטענה שלי הייתה שהצעת החוק בנושא צו הירושה משקפת את הנסיגה של הממשלה מהאחריות שלה לאזרחים, במקום לנמק אני רוצה להקריא לכם שני סעיפים קצרים, זה יהיה מאוד קצר, מטיוטת הצעת המחליטים על אופן הקצאת הכספים הקואליציוניים

גלעד קריב:  סעיף 9 אומר כך: להנחות את שר החינוך לקדם תוכנית להשתתפות המדינה בהוצאות עודפות לחינוך לשם הקלה בנטל תשלומי ההורים

גלעד קריב:  לצורך מימון התוכנית יוקצה סכום של – אדוני השר, אתה רוצה לנחש?     

מכלוף מיקי זוהר: לא

גלעד קריב: 100,000,000 ש"ח בכל אחת מהשנים 2023, 2024

גלעד קריב:  הסעיף הבא: בהמשך להחלטת הממשלה כך וכך, לקבוע כי תקציב משרד המסורת יעמוד על 250,000,000 ש"ח כל שנה

גלעד קריב:  מבינים? אלה סדרי העדיפויות של הממשלה

גלעד קריב:  ההקלה בתשלומי ההורים של כלל תלמידי ישראל מכל המגזרים – 100,000,000 ש"ח בכל שנה

גלעד קריב:  ומשרד המסורת המיותר כי יש עוד שלושה משרדים שכבר עוסקים בזהות יהודית – 250,000,000 ש"ח

גלעד קריב:  אתם ממשלה שמפקירה את אזרחי ישראל

גלעד קריב:  פשוט מפקירה את אזרחי ישראל

גלעד קריב:  ואתם ראויים בכל ההצבעות שיש לנו להצבעת אי-אמון לאור התקציב המביש שאתם מביאים, ולאור חלוקת הכספים הקואליציוניים

שמחה רוטמן: בסדר גמור

שמחה רוטמן:  אנחנו נצביע - - -     

גלעד קריב: הו, זה רעיון, באמת תגבו קנסות לטובת זהות יהודית

יונתן מישרקי: זה ההקשר היחיד שעולה בראשי, למה אתה מעלה את זה בדיון על - - -     

גלעד קריב: אהה, זה לא הדיון הזה יונתן, אנחנו מדברים על הרוויזיה

שמחה רוטמן: כל מי שמכניס חפץ אסור לבית כנסת, גלעד, או לכותל

גלעד קריב: אנחנו מדברים על הרוויזיה של הדיון הקודם

מכלוף מיקי זוהר: חבר הכנסת קריב, יש כאלה שרוצים לתת קנסות מנהליים לחברי כנסת

מכלוף מיקי זוהר:  נגיע לשם

שמחה רוטמן: גלעד, תודה

גלעד קריב: גם לשם תגיעו

גלעד קריב:  מעניין מה הרעיונות של ויקטור אורבן יציע לכם

קארין אלהרר: תמיד זה מתחיל מעוד רעיון

שמחה רוטמן: גלעד, אנחנו מצביעים על כל הרוויזיות במאוחד, נכון? על כל הרוויזיות שהגשת

טלי גוטליב: בינתיים מפלגת העבודה הם מתלוננים סדרתיים

שמחה רוטמן: מי בעד הרוויזיות שהגיש חבר הכנסת גלעד קריב ירים את ידו? אתם יכולים להצביע

שמחה רוטמן:  חמישה

שמחה רוטמן:  מי נגד? שישה

שמחה רוטמן:  מי נמנע? אין נמנעים

שמחה רוטמן: לא אושרו

שמחה רוטמן: אני קובע שהרוויזיות נפלו ואנחנו עוברים להצביע להצבעה על החוק בנוסח הוועדה

שמחה רוטמן:  הירושה

שמחה רוטמן:  אחרי שנדחו הרוויזיות להסתייגויות, הירושה בנוסח הוועדה, מי בעד החוק ירים את ידו?      

איל קופמן: שישה

שמחה רוטמן: מי נגד ירים את ידו?         

איל קופמן: ארבעה

שמחה רוטמן: מי נמנע? אחד

שמחה רוטמן: בעד –  6 

שמחה רוטמן: נמנעים – 1     

שמחה רוטמן: אני קובע כי החוק התקבל כנוסח הוועדה בחוק הירושה

שמחה רוטמן:  אין צורך, חקרנו, הסכמנו

שמחה רוטמן:  בסדר גמור

שמחה רוטמן:  אתם יודעים מה, הנה גלעד, למדתי ממך

שמחה רוטמן:  אני מגיש רוויזיה ואנחנו נצביע עליה בשעה 13:55

שמחה רוטמן:  אני גם אנמק

שמחה רוטמן:  בשביל - - - או שאני אתן לגלעד לנמק

גלעד קריב: יפה שלמדת משהו

שמחה רוטמן: למדתי משהו אחד

שמחה רוטמן:  כערכי אלופי ומיודעי

שמחה רוטמן: אנחנו עושים שנייה פאוזה ומצביעים על הרוויזיה חוק הירושה

שמחה רוטמן:  מי בעד הרוויזיה? זו רוויזיה שאני הגשתי, ויתרתי על הנימוק

שמחה רוטמן:  מי בעד הרוויזיה ירים את ידו? שלושה, ארבעה

שמחה רוטמן:  מי נגד הרוויזיה ירים את ידו?     

איל קופמן: שישה

שמחה רוטמן: שישה

שמחה רוטמן:  מי נמנע? אין נמנעים

שמחה רוטמן: לא אושר

שמחה רוטמן: הרוויזיה נדחתה

שמחה רוטמן:  הנוסח של חוק הירושה אושר והרוויזיה בעניינו ירדה

שמחה רוטמן:  תודה רבה